Vista cafe สาขานี้ตั้งอยู่ภายในตึก Verasu ชั้นล่าง ตัวตึกจะติดริมถนนเลย ใครเดินผ่านไปผ่านมา หรือแวะมาทำธุระแถวนี้ร้านนี้เป็นอีกตัวเลือกนึงที่น่าสนใจเลยค่ะ โดยร้านจะมีโต๊ะน้อยกว่า 10 ตัวค่ะ คนค่อนข้างเยอะหรือจริงๆ คือร้านค่อนข้างเล็กเลยดูอึดอัดไปหน่อย

ไม่มั่นใจเวลาเปิดของร้านนี้ค่ะ แต่ตึก Verasu จะเปิด 9 โมงเช้า ส่วน Vista cafe เปิดก่อน 9 โมงแน่นอน โดยร้านนี้จะเน้นขายอาหารกับขนมเพื่อสุขภาพหน่อย เช่น ขนมสำหรับคนที่ต้องการลดความอ้วน คนที่เป็นโรคเบาหวาน คนที่แพ้ gluten ซึ่งขนมจะระบุไว้เลยว่าขนมชนิดนี้จะมีหรือไม่มี gluten นอกจากนี้ยังมีอาหารคาว และไอศครีมตามกรุ๊ปเลือดด้วย

สำหรับร้านนี้ค่อนข้างประทับใจในความสุขภาพดี 55 วันนี้กินมังสวิรัติเลยสั่งเป็น
- คีชเห็ดและผักโขม เสิร์ฟพร้อมสลัดผักสด (95.-) ที่ร้านจะเอาคีชไปอุ่นให้ก่อนเสิร์ฟค่ะ เมนูนี้จัดเป็นอาหารคาวนะคะถึงจะดูเหมือนขนม ไม่มีเนื้อสัตว์ แต่จะมีเห็ดและเพิ่มผักโขมแทน ผักโขมแน่นดี ด้านในจะค่อนข้างมัน แป้งที่ดูเหมือนจะเป็นทาร์ตไม่กรอบแต่จะนุ่มๆดี จานนี้จะให้ความรู้สึกเหมือนกินผักโขมอบชีสค่ะ

- น้ำผักปั่น (55.-) ปริมาณได้มาครึ่งแก้ว (ตามรูป) รสชาติดีค่ะ จะออกหวานๆ หน่อย ไม่เหม็นเขียว กินง่าย แปบเดียวหมด 55

ปกติเวลากินอาหารเพื่อสุขภาพบอกตามตรงหาร้านอร่อยๆ ค่อนข้างยาก ร้านอาหารมังสวิรัติกินจนอร่อยยังเคยมาแล้ว ร้านนี้เป็นอีกหนึ่งตัวเลือกที่น่าสนใจ รสชาติไม่ได้อร่อยแบบว้าว แต่ส่วนตัวคิดว่าอร่อยทีเดียวสำหรับอาหารเพื่อสุขภาพ การบริการของสาขานี้ น้องพนักงานบริการดีค่ะ ยิ้มแย้มมากๆ